Návrh

**nariadenie vlády**

**Slovenskej republiky**

**z .... 2022,**

**ktorým sa mení a dopĺňa nariadenie vlády Slovenskej republiky č. 438/2006 Z. z.
o nežiaducich látkach v krmivách a o iných ukazovateľoch bezpečnosti a použiteľnosti krmív v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

Nariadenie vlády Slovenskej republiky č. 438/2006 Z. z. o nežiaducich látkach v krmivách a o iných ukazovateľoch bezpečnosti a použiteľnosti krmív v znení nariadenia vlády Slovenskej republiky č. 430/2007 Z. z., nariadenia vlády Slovenskej republiky č. 50/2009 Z. z., nariadenia vlády Slovenskej republiky č. 240/2010 Z. z. a nariadenia vlády Slovenskej republiky č. 347/2010 Z. z. sa mení a dopĺňa takto:

1. § 4 znie:

„§ 4

Najvyššie prípustné obsahy mikroorganizmov, kvasiniek a plesní v krmivách sa ustanovujú v [prílohe č. 3](https://www.slov-lex.sk/pravne-predpisy/SK/ZZ/2006/438/20101001#prilohy.priloha-priloha_c_3_k_nariadeniu_vlady_c_438_2006_z_z.oznacenie). Najvyššie prípustné limity rádioaktívnej kontaminácie krmív ustanovuje  osobitný predpis.7)“.

Poznámka pod čiarou k odkazu 7 znie:

„7) Príloha III k nariadeniu Rady (Euratom) 2016/52 z 15. januára 2016, ktorým sa stanovujú najvyššie prípustné hodnoty rádioaktívnej kontaminácie v potravinách a krmivách spôsobenej jadrovou haváriou alebo iným prípadom radiačného ohrozenia a ktorým sa zrušuje nariadenie Rady (Euratom) č. 3954/87 a nariadenia Komisie (Euratom) č. 944/89 a (Euratom) č. 770/90 (Ú. v. EÚ L 13, 20.1.2016).“.

1. V prílohe č. 1 časti „Ďalšie odporúčané hodnoty“ riadky pre nežiadúce látky „Zearalenon“, „Deoxynivalenol“, „Ochratoxín A“ a „Fumonizín B1 + B2“ znejú:

„

|  |  |  |
| --- | --- | --- |
| Zearalenon | Kŕmne suroviny |  |
| Obilniny, výrobky a vedľajšie výrobky z obilnín\*) okrem vedľajších výrobkov z kukurice  | 2 |
| Vedľajšie výrobky z kukurice | 3 |
| Doplnkové a kompletné krmivá |  |
| Doplnkové a kompletné krmivá pre prasiatka približne do 35 kg živej hmotnosti a prasničky (mladé prasnice), šteňatá, mačiatka, psy a mačky na reprodukciu  | 0,1 |
| Dospelé psy a mačky, iné ako na reprodukciu | 0,2 |
| Doplnkové a kompletné krmivá pre prasnice a ošípané na výkrm | 0,25 |
| Doplnkové a kompletné krmivá pre teľatá, dojnice, ovce (vrátane jahniat) a kozy (vrátane kozliat) | 0,5 |
| Deoxynivalenol | Kŕmne suroviny  |  |
| Obilniny a výrobky z obilnín\*) okrem vedľajších výrobkov z kukurice | 8 |
| Vedľajšie výrobky z kukurice | 12 |
| Doplnkové a kompletné krmiváokrem | 5 |
| doplnkových a kompletných krmív pre ošípané | 0,9 |
| doplnkových a kompletných krmív pre teľatá (do 4. mesiaca veku), jahňatá, kozľatá a psy | 2 |
| Ochratoxín A | Kŕmne suroviny |  |
| Obilniny a výrobky z obilnín\*)  | 0,25 |
| Doplnkové a kompletné krmivá |  |
| Doplnkové a kompletné krmivá pre hydinu | 0,1 |
| Doplnkové a kompletné krmivá pre ošípané | 0,05 |
| Doplnkové a kompletné krmivá pre mačky a psy | 0,01 |
| Fumonizín B1 + B2  | Kŕmne suroviny |  |
| Kukurica a výrobky z kukurice\*\*)  | 60 |
| Doplnkové a kompletné krmivá pre |  |
| ošípané, kone (*Equidae*), králiky a spoločenské zvieratá,  | 5 |
| ryby, | 10 |
| hydinu, teľatá (do 4. mesiaca veku), jahňatá a kozľatá, | 20 |
| prežúvavce (od 4. mesiaca veku) a norky | 50 |

.“.

1. V prílohe č. 1 časti „Ďalšie odporúčané hodnoty“ sa za riadok pre nežiadúcu látku „Fumonizín B1 + B2“ vkladá nový riadok, ktorý znie:

„

|  |  |  |
| --- | --- | --- |
| Toxíny T-2 + HT-2 | Doplnkové a kompletné krmivá pre mačky | 0,05 |

.“.

1. V prílohe č. 1 sa za časť „Ďalšie odporúčané hodnoty“ vkladá časť „Vysvetlivky“, ktorá znie:

„Vysvetlivky:

 \* Zahŕňa kŕmne suroviny uvedené v časti C prvom bode „Zrná obilnín a z nich získané produkty“ katalógu kŕmnych surovín podľa osobitného predpisu,8) najmä objemové krmivá z obilnín.

\*\* Zahŕňa kŕmne suroviny uvedené v časti C prvom bode „Zrná obilnín a z nich získané produkty“ katalógu kŕmnych surovín podľa osobitného predpisu8) a aj iné kŕmne suroviny získané z kukurice, najmä objemové krmivá z kukurice.“.

Poznámka pod čiarou k odkazu 8 znie:

„8) Príloha k nariadeniu Komisie (EÚ) č. 68/2013 zo 16. januára 2013 o Katalógu kŕmnych surovín (Ú. v. EÚ L 29, 30.1.2013) v platnom znení.“.

1. V prílohe č. 3 nadpise sa slová „**KVASINIEK, PLESNÍ, UKAZOVATEĽOV DIETETICKEJ KVALITY KRMÍV A NAJVYŠŠIE PRÍPUSTNÉ LIMITY RÁDIOAKTÍVNEJ KONTAMINÁCIE KRMÍV“** nahrádzajú slovami **„ KVASINIEK A PLESNÍ V KRMIVÁCH**“, v texte sa vypúšťajú slová „Časť A“, vypúšťajú sa časti B a C a v časti „Vysvetlivky“ sa vypúšťa druhý riadok.

1. V prílohe č. 3 sa vypúšťa riadok pre ukazovateľ „Patogénne zárodky najmä rodu Salmonella“, v riadku pre ukazovateľ „Clostridium perfringens“ sa slová „Mäsokostná múčka, mäsová múčka“ nahrádzajú slovami „Spracovaná živočíšna bielkovina9)“ a za riadok pre ukazovateľ „Clostridium perfringens“ sa vkladajú dva nové riadky, ktoré znejú:

„

|  |  |  |
| --- | --- | --- |
| **Ukazovateľ** | **Krmivo** | **Prípustný počet zárodkov v 25 g krmiva najviac** |
| Patogénne zárodky najmä rodu Salmonella | Všetky druhy krmív | 0 |

.“.

Poznámka pod čiarou k odkazu 9 znie:

„9) Príloha I piaty až siedmy bod k nariadeniu Komisie (EÚ) č. 142/2011 z  25. februára 2011 , ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011) v platnom znení.“.

**Čl. II**

Toto nariadenie vlády nadobúda účinnosť 1. januára 2023.